open-index/open-wikipedia-markdown huggingface dataset:
Chay Genoway

**Charles Edgar Genoway** (s. 20. joulukuuta 1986 Morden, Manitoba) on kanadalainen jääkiekkopuolustaja.

## Ura
### Pohjois-Amerikka 2011-2014
Kausilla 2011–2014 Genoway pelasi Minnesota Wildin ja Washington Capitalsin organisaatioissa. Hän teki NHL-debyyttinsä Wildin paidassa kaudella 2011–2012 ja pelasi muuten AHL:ssä Houstonin ja Hersheyn joukkueissa. AHL:ssä Genoway nakutti 189 ottelussa yhteensä 16+59=75 pistettä.

Ennen ammattilaisuraansa Genoway pelasi Yhdysvalloissa viisi vuotta Pohjois-Dakotan yliopistossa, joista kahdella kaudella hän oli myös joukkueen kapteeni. Kahdesti Genoway pääsi juhlimaan WCHA-divisioonan mestaruutta ja hänet valittiin kahteen otteeseen myös ensimmäiseen tähdistökentälliseen. Lisäksi viimeisellä kaudellaan Genoway nimettiin kattojärjestö NCAA:n ensimmäisen divisioonan ykköstähdistöön eli All American Teamiin lännen puolelta.

### Siirtyminen Eurooppaan 2014
Kesällä 2014 Genoway solmi vuoden mittaisen sopimuksen KHL-seura Dinamo Riian kanssa. Ensimmäisen Euroopassa vietetyn kauden aikana hän teki 59 KHL-ottelussa 9 maalia ja antoi 14 maaliin johtanutta syöttöä. 

Kaudeksi 2015-2016 Genoway siirtyi vuoden mittaisella sopimuksella KHL:ään paluun tehneen Spartak Moskovan riveihin. Hän esiintyi moskovalaisten paidassa 56 ottelussa tehden 9 maalia ja antaen 20 maaliin johtanutta syöttöä. 

Toukokuussa 2016 uutisoitiin Genowayn siirtymisestä KHL-seura Jokereiden riveihin yksivuotisella sopimuksella. Hän pelasi Jokereissa 52 runkosarjaottelussa tehden 7 maalia ja antaen 18 maaliin johtanutta syöttöä. Ensimmäiset KHL:n pudotuspeliottelut Genoway pelasi kaudella 2016-17, joissa hän syötti kaksi maalia neljässä ottelussa.

Kauden 2017-1208 Genoway pelasi KHL-joukkue Lada Toljatin riveissä. Ladassa Genoway teki 5 maalia ja antoi 14 maaliin johtanutta syöttöä. Pudotuspeleihin Lada ei kaudella 2017-2018 yltänyt. 

Keväällä 2018 uutisoitiin Genowayn jättävän KHL-kaukalot ja siirtyvän Frölunda Indiansin joukkueeseen ja Ruotsin pääsarjaan. Frölundan paidassa Genoway teki 51 ottelussa 9 maalia ja antoi 16 maaliin johtanutta syöttöä. Pudotuspeliotteluita kertyi 16, joissa hän teki 5 maalia ja antoi 8 maaliin johtanutta syöttöä. 

Kaudeksi 2019-2020 Genoway siirtyi takaisin KHL:ään ja Torpedo Nižni Novgorodin joukkueeseen yksivuotisella sopimuksella. Hän teki Torpedon paidassa 62 ottelussa 6 maalia ja antoi 25 maaliin johtanutta syöttöä. Neljässä pudotuspeliottelussa Genoway teki yhden maalin. 

Toukokuussa 2020 Genoway siirtyi vapaana agenttina yksivuotisella sopimuksella Avtomobilist Jekaterinburgin KHL-joukkueeseen. 

## Maajoukkueura
Genoway edusti Kanadaa Pyeongchangin vuoden 2018 talviolympialaisissa. Kanada sijoittui turnauksessa kolmanneksi.

## Yksityiselämä
Viimeksi DEL-joukkue Kölner Haiessa pelannut Colby Genoway on Chayn vanhempi veli.

## Lähteet
* http://www.jokerit.com/pelaaja/chay-genoway 
* http://www.eliteprospects.com/player.php?player=24398
### Viitteet
Səmra Rəhimli

**Səmra Rəhimli** (s. 19. lokakuuta 1994 Baku), tunnetaan myös nimellä **Samra**, on azerbaidžanilainen laulaja. 

Rəhimli nousi julkisuuteen The Voice -formaattiin perustuvasta *O Ses Türkiye* -kilpailusta vuonna 2015, ja osallistui vuonna 2016 saman kilpailun azerbaidžanilaiseen versioon.

Rəhimli edusti Azerbaidžania vuoden 2016 Eurovision laulukilpailussa Tukholmassa kappaleella *[[Miracle (Samra Rahimlin kappale)|Miracle]]*. Hän saavutti kilpailun finaalissa sijan 17.

## Lähteet

## Aiheesta muualla
Jopaanihappo

**Jopaanihappo** eli **jopanoiinihappo** (C11H12I3NO2) on jodattuihin aromaattisiin yhdisteisiin kuuluva orgaaninen yhdiste. Yhdistettä voidaan käyttää lääketieteessä varjoaineena röntgenkuvauksissa.

## Ominaisuudet ja käyttö
Huoneenlämpötilassa jopaanihappo on kellertävää tai valkoista kiteistä ainetta. Yhdiste on käytännöllisesti veteen liukenematonta, mutta liukenee emäksisiin liuoksiin ja moniin orgaanisiin liuottimiin kuten etanoliin ja asetoniin. Jopaanihappo on optisesti aktiivinen yhdiste ja sen d-enantiomeerin ominaiskiertokyky etanoliliuoksessa on +5,1 ° ja l-isomeerin ominaiskiertokyky on -5,1 °.

Jopaanihappoa voidaan käyttää röntgenkuvauksissa varjoaineena erityisesti virtsarakon tutkimisessa. Tähän tarkoitukseen se kehitettiin 1950-luvulla. Jopaanihappo on tyroksiinia trijodityroniiniksi muuntavan dejodinaasientsyymin inhibiittori.

Jopaanihapon synteesin lähtöaineita ovat m-nitrobentsaldehydi ja etyylibutyraatti. Näiden kondensaatiotuotteesta saadaan pelkistyksen, hydrolyysin ja jodauksen jälkeen jopaanihappoa.

## Lähteet

## Aiheesta muualla
* Suomalainen sanasto- ja ontologiapalvelu, Finto: Jopanoiinihappo
* PubChem: Iopanoic acid 
* DrugBank: Iopanoic acid 
* Kyoto Encyclopedia of Genes and Genomes (KEGG): Iopanoic acid 
* ChemBlink: Iopanoic acid
Pratsosiini

**Pratsosiini** (*Pratsiol*) on sydän- ja verisuonisairauksissa käytettävä lääkeaine, *kinatsoliini*johdos joka kuuluu alfasalpaajiin. Kemikaalirakenteeltaan pratsosiini muistuttaa hydralatsiinia, joka on sekin eräs vanha verenpainelääke. Pratsosiinia on valmistanut Pfizer. Pratsosiinin kemiallinen kaava on C19H21N5O4, moolimassa 383,401&nbsp;g/mol ja CAS-numero 19216-56-9.

Lääkkeen etuina pidettiin sen soveltuvuutta sepelvaltimotaudista kärsiville sekä munuaisten vajaatoimintaa poteville. Pratsosiinin käytön ei ilmoitettu laskevan munuaisten veren virtaustiheyttä. Pharmaca Fennica vuodelta 1976 määrittelee pratsosiinista johtuvia lukuisia haittavaikutuksia, jotka se kuitenkin mainitsee vähäisiksi ja lääkehoitoa keskeyttättöminä. Listan merkittävimmät sivuvaikutukset ovat ruuansulatukseen, sekä hermostolliseen toimintaan — näistä lähinnä mielialaan vaikuttavasti liittyviä, iho-oireilun ohella.

## Lääkkeen antotavat, lääkeainemäärät sekä annostelu
Tämän lääkeaineen ainoa antotapa on suun kautta otettava tabletti. Tableteissa on vaikuttavaa ainetta 1, 2 tai 5 mg/tabletti. Vuorokausiannostelun terapeuttinen leveys on välillä 0,5–20 mg/vrk.

## Lähteet
* 1976 Lääkevalmisteet – Pharmaca Fennica, *PF-76*. Lääketeollisuusyhdistys ry. sekä Lääketuojat ry. Helsinki, 1976. Painopaikka Länsi-Suomi Oy, Rauma. s. 21 & 858a-b
* Tuomi, Eero & Olli, Marcus & Alfering, Sirkku: *Lääkkeet ja niiden käyttö*, SHKS-Wsoy, 1977. . (s. 58)

### Viitteet

## Aiheesta muualla
*PubChem: Prazosin 
*Human Metabolome Database (HMDB): Prazosin 
*DrugBank: Prazosin 
*Kyoto Encyclopedia of Genes and Genomes (KEGG): Prazosin 
*ChemBlink: Prazosin
Iveta Mukutšjan

**Iveta Mukutšjan** (, s. 14. lokakuuta 1986 Jerevan, Armenian SNT) on armenialainen laulaja, malli ja näyttelijä. Hän nousi julkisuuteen *[[Pop Idol|Hay Superstar]]* -kykyjenetsintäkilpailun kautta vuonna 2009, ja on osallistunut myös Saksan *[[The Voice of Finland|The Voice of Germany]]* -kilpailuun vuonna 2012.

Mukutšjan syntyi Jerevanissa, josta hän muutti perheensä kanssa Hampuriin vuonna 1992. Hän palasi Armeniaan vuonna 2009 ja osallistui samana vuonna maan versioon Pop Idol -laulukilpailuformaatista.

Mukutšjan edusti Armeniaa vuoden 2016 Eurovision laulukilpailussa Tukholmassa kappaleella *[[LoveWave]]*.
Rob Kardashian

** Robert ”Rob” Arthur Kardashian ** (s. 17. maaliskuuta 1987) on yhdysvaltalainen televisiopersoona. Hänet tunnetaan parhaiten hänen perheeseensä keskitetystä tv-sarjasta *[[E! Rikkaat Kardashianit]]* (engl. *Keeping Up with the Kardashians*).

## Biografia

### Nuoruus

Rob  Kardashian syntyi 17. maaliskuuta 1987 Los Angelesissa, Kaliforniassa. Rob on Kris Jennerin ja Robert Kardashianin nuorin lapsi. Robertilla on kolme isosiskoa: Kourtney Kardashian, Kim Kardashian ja Khloé Kardashian sekä kaksi nuorempaa sisarpuolta Kendall Jenner ja Kylie Jenner. 
Rob on saanut nimensä edesmenneen isänsä Robertin mukaan. Vanhemmat erosivat vuonna 1989 ja Kris äiti meni uudelleen naimisiin olympiavoittaja Caitlyn Jennerin (ent. Bruce Jenner) kanssa. Caitlyn ja Kris erosivat vuonna 2015. Robertin isä kuoli syöpään vuonna 2003.

Omien sisarusten lisäksi uusperheeseen kuuluu Caitlynin lapset Cassandra Marino, Burt Jenner, Brandon Jenner ja Brody Jenner. Yhteisen kasvatuksen ja tiiviin yhdessäolon takia he ovat aina pitäneet toisiaan sisaruksia, eikä Caitlynin ja Krisin ero ole muuttanut Kardashian-Jenner sisarusten välejä. 

### Ura ja opiskelu

Rob Kardashian on valmistunut vuonna 2009 USC Marshall School of Business nimisestä koulusta. Julkisuuteen Kardashian tuli vuonna 2007 kun hänen perheensä sai oman tosi-tv sarjan sarjan E! Rikkaat Kardashianit. Vuonna 2011 Kardashian osallistui Tanssii tähtien kanssa kilpailuun tanssiparinaan Cheryl Purke. He sijoittuivat toiseksi. Vuonna 2012 hän toimi tuomarina Miss USA 2012 kilpailussa. 
Hänellä on myös oma sukkamallisto nimeltä Arthur George. 

### Yksityiselämä

Vuonna 2007 Robert alkoi seurustelemaan näyttelijä Adrienne Bailonin kanssa. Pari erosi vuonna 2009. Tämän jälkeen Kardashian seurusteli vuonna 2012 kolmen kuukauden ajan laulaja Rita Oran kanssa.

Vuonna 2015 Robert alkoi seurustella Angela Renée White nimisen mallin kanssa. Angela tunnetaan myös nimellä Blac Chyna. Vuonna 2016 Robert ja Angela menivät kihloihin ja ilmoittivat odottavansa ensimmäistä yhteistä lastaan. Parin yhteinen lapsi Dream Renee Kardashian syntyi 10. marraskuuta 2016. Blac Chyna ja Rob erosivat 2017. Blac Chynalla on hänen ja Robin yhteisen lapsen lisäksi yksi lapsi nimeltään King Cairo Stevenson, jonka isä on räppäri Tygan oikealta nimeltään Michael Ray Nguyen-Stevenson, joka on ollut suhteessa Robertin siskopuolen Kylie Jennerin kanssa. 

Vuonna 2015 Robertilla todettiin diabetes.

## Filmografia

### Omana itsenään televisiossa

## Lähteet
Vähä Mustajärvi (Ylöjärvi)

**Vähä Mustajärvi** on Pirkanmaalla Ylöjärvellä Itä-Aureessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vähä Mustajärvi on osa Vähä Mustajärven valuma-aluetta.

## Maantietoa
Järven pituus on 1,7 kilometriä, leveys 600 metriä ja sen pinta-ala on 45 hehtaaria. Se sijaitsee noin viisi kilometriä Aurejärven kirkolta pohjoiseen aivan Aurejärven koillispuolella. Sen lähiympäristössä on kangasmetsää ja järvi on valuma-alueensa laskuojien viimeinen järviallas ennen laskemistaan Aurejärveen. Siihen laskee kymmenen metsäojaa, joista suurin on Heinuun laskuoja. Etelästä Vähä Mustajärveen laskee Jakopuron reitti, joka on Paskolammen, Kivijärven, nimettömän lammen, Hirsilammin, Sivinlampien, Pikku Vehkoslammin, Iso Vehkoslammin ja Pitämälammin yhteinen laskuoja. Iso Vehkoslammiin laskevat vielä idästä Koukerolammien ja Pohjalammin yhteinen laskuoja Myllyoja. Vähä Mustajärven oma laskuoja Riitinoja laskee 1,8 kilometriä Aurejärven Riitinlahteen ja toista 600 metriä pitkää vanhempaa haaraa Vanhaojaa myöten Riitinniemen poikki Kartiskasaaren suojaan. Veden laskennallinen vaihtuvuus on 42 vuorokautta. Rantaviivan pituus on 5,0 kilometriä. Järven lähiympäristössä sijaitsee neljä maatilaa ja toistakymmentä vapaa-ajan asuntoa. Niille johtaa tiet yhdystieltä 3350, joka ylittää järven luusuan järven länsipäässä.

## Vedenlaatu
Vähä Mustajärven vedenlaatua on tutkittu vuosien 1981, 1983, 1989, 1992, 2000 ja 2013 talvina. Veden väri on erittäin tummaa ja se on kirkasta, humuspitoisuus on korkea ja veden happamuustaso eli pH on matala. Humuksen suuri määrä kasvattaa suuresti veden kemiallista hapenkulutusta. Tämä reaalisoituu talvella, kun jään alla happivajetta alkaa syntyä. Onneksi veden nopea vaihtuminen estää hapen kulumista loppuun saakka happikadoksi. Järvi on pahasti happamoitunut. Talvella sen pH-taso alittaa arvon 5,0. Järvellä ei ole enää jäljellä mitään puskurointikykyä happamoitumista vastaan. Veden ravinnepitoisuudet olivat fosforin osalta korkeimmillaan 1980-luvun alussa, mutta ravinteiden pitoisuudet ovat laskeneet koko ajan. Nykyään järvi on rehevyystaso on vaihdellut lievästi rehevän ja rehevähkön humusjärven välillä. Järven seuranta-arvot myötäilevät valuma-alueen yläjuoksun järvien arvoja, koska veden vaihtuvuus on suurta. Kesien tilanteista ei ole tutkittua tietoa. Järven vedenlaatu on vain välttävällä tasolla.

## Lähteet
Huitoo

”**Huitoo**” on suomalaisen pop-laulaja Diandran ensimmäinen single hänen tulevalta neljänneltä studioalbumiltaan. Kappaleella on mukana rap-artisti Cheek. Singlen julkaisi Universal 4. toukokuuta 2016. Kappaleen ovat säveltäneet ja sanoittaneet Diandra ja Cheek sekä Mats Takila, Mikko Kuoppala ja Samuli Sirviö.

## Listasijoitukset

## Lähteet
The Tides of Damocles

**The Tides of Damocles** on uusiseelantilaisen death metal -yhtyeen Dawn of Azazelin neljäs studioalbumi. Se julkaistiin vuonna 2015.

## Kappaleet
#
#
#
#
#
#
#
#
#
#

## Kokoonpano
* Rigel Walshe – laulu, basso
* Joe Bonnett – kitara
* Jeremy Suckling – rummut

## Arviot
* Angry Metal Guy: 

## Lähteet

## Aiheesta muualla
* The Tides of Damocles Discogsissa. 
*
Antonio Draghi

**Antonio Draghi** (n. 1634 Rimini – 16. tammikuuta 1700) oli italialainen säveltäjä ja wieniläisen barokkioopperan keskeisiä vaikuttajia 1600-luvun lopulla. Hän sävelsi 118 oopperaa, joista monet hovirunoilija Nicolò Minaton librettoihin.

Draghi opiskeli musiikkia Venetsiassa, jossa hänet tunnettiin bassolaulajana. Hän muutti 1658 Wieniin ensin libretistiksi ja sitten oopperasäveltäjäksi. Vuonna 1673 hänet nimitettiin Leopold I:n hovin teatterimusiikin johtajaksi ja 1682 keisarilliseksi kapellimestariksi.

Draghi loi Antonio Cestin ja Francesco Cavallin  pohjalta vokaalisesti loistokkaan, da capo -aarioihin perustuvan oopperan. Puolet Draghin oopperoista lukeutuvat *dramma per musica* -tyylisuuntaa ja muut, keisarittaren merkkipäiviksi sävelletyt juhlaoopperat *festa teatrale-* tai *festa musicale* -tyylisuuntaa. Ensimmäinen ooppera, johon Draghi kirjoitti itse myös tekstin oli *La mascherata* (“Naamiaiset”, 1666).

## Lähteet
Francesco Bartolomeo Conti

**Francesco Bartolomeo Conti** (20. tammikuuta 1681 Firenze – 20. heinäkuuta  1732 Wien) oli venetsialainen barokkiajan muusikko ja Wienin hovisäveltäjä. Hän sävelsi 16 oopperaa, yhdeksän oratoriota ja 50 kantaattia.

Conti tuli Wienin hoviin teorbin soittajaksi vuonna 1701 ja pääsi 1713 hovisäveltäjäksi. Hänen ensimmäinen oopperansa oli vuoden 1706 *Cleotide*. Conti sävelsi kaikki karnevaalioopperat vuodesta 1714 vuoteen 1725, yhtä sesonkia lukuun ottamatta. Hänen koominen oopperansa *Don Chisciotte in Sierra Morena* (”Don Quijote Sierra Madressa”, 1719) sai suosiota muuallakin, muun muassa Hampurissa. 

Kun Contin ensimmäinen vaimo kuoli 1711, tämä nai hovin primadonna Maria Landinin, joka lauloi Contin oopperoiden pääroolit vuodesta 1714 kuolemaansa 1722 asti. Contin kolmas vaimo, primadonna Maria Anna Lorenzani jatkoi tätä perinnettä.

Francesco Bartolomeo Contin poika Ignazio Maria Conti (1699–1759) oli myös teorbisti ja säveltäjä, joka toimi Wienin hovissa vuodesta 1719 alkaen.

Johann Sebastian Bachin tiedetään olleen kiinnostunut Contin kokeellisesta ja yksilöllisestä tuotannosta.

## Lähteet
Essi Eerola

**Essi Eerola** (s. 1972 Hauho) on suomalainen taloustieteilijä. Eerola työskentelee Suomen Pankissa johtokunnan neuvonantajana. Tätä ennen hän on toiminut Suomen Pankin rahapolitiikka- ja tutkimusosastolla neuvonantajana ja prosessipäällikkönä, Valtion taloudellisen tutkimuskeskuksessa johtavana ekonomistina ja tutkimusjohtajana ja Helsingin yliopiston taloustieteiden laitoksella post doc -tutkijana, lehtorina ja määräaikaisena professorina.. 

Essi Eerola valmistui valtiotieteen maisteriksi Helsingin yliopiston taloustieteen laitokselta (1997) ja valtiotieteen tohtoriksi samalta laitokselta (2003). Hänen englanninkielinen väitöstutkimuksensa (2003) oli otsikoitu ”Essays on the design of environmental policy”. Helsingin yliopiston taloustieteen dosentiksi hänet nimitettiin syyskuussa 2007.

Eerolan tutkimukset liittyvät muun muassa asuntomarkkinoihin, asuntopolitiikkaan, kaupunkialueiden talouteen ja muihin julkisen talouden kysymyksiin.

## Lähteet

## Aiheesta muualla
* Essi Eerolan esittely VATT:n sivuilla 
* Essi Eerolan henkilökohtainen kotisivu
* Eerolan tutkimukset IDEASissa
Utopian Land

**Utopian Land** () on kreikkalaisyhtye Argon kappale. TV-yhtiö ERT valitsi sen edustamaan Kreikkaa . Kappale julkaistiin 10. maaliskuuta 2016. Sen on säveltänyt ja sanoittanut yhtyeen jäsen Vladimiros Sofianides.

Kappale kilpaili Eurovision laulukilpailun ensimmäisessä semifinaalissa, jossa se sai 44 pistettä, jäi sijalle 16 eikä päässyt finaaliin.

## Lähteet
Vallenfyre

**Vallenfyre** on Gregor Mackintoshin vuonna 2010 perustama, brittiläinen, death metalia soittava yhtye. Yhtye syntyi sivuprojektina, kun etupäässä Paradise Lostin kitaristina tunnetun Mackintoshin isä kuoli syöpään 2009, jolloin Mackintosh omien sanojensa mukaan purki tuntemuksiaan sanoituksiin.

## Jäsenet
* Gregor Mackintosh – laulu, kitara (2010–)
* Hamish Glencross – kitara (2010–)
* Waltteri Väyrynen – rummut (2014–)

### Livejäsenet
* Sam Kelly-Wallace – kitara (2014–), basso (2013)
* Alejandro Coredor – basso (2015)
* Chris Casket – basso (2016–)

### Entiset
* Mully – kitara (2010–2013)
* Adrian Erlandsson – rummut (2010–2015)
* Scoot – basso (2010–2016)

## Diskografia
### Studioalbumit
* 
* 
* 

### EP:t
* 
* 

### Singlet
* 

### Musiikkivideot
* Cathedrals of Dread (2011)
* Splinters (2014)
* Kill All Your Masters (2017)
* The Merciless Tide (2017)

## Lähteet

## Aiheesta muualla
* 
* Yhtyeen kotisivu
Suizhou

**Suizhou** (, pinyin: Suízhōu Shì) on prefektuuritason kaupunki Kiinan Hubein maakunnan pohjoisosassa. Kaupungin pinta-ala on 9&nbsp;615 neliökilometriä ja väkiluku 2,16 miljoonaa (vuonna 2010). Kaupungin keskusta sijaitsee linnuntietä noin 150 kilometriä maakunnan pääkaupunki Wuhanista luoteeseen.

Kaupunki rajoittuu pohjoisessa Nanyangin, idässä Xinyangin, kaakossa Xiaoganin, lounaassa Jingmenin, sekä lännessä Xiangyangin prefektuuritason kaupunkeihin.

## Hallinnollinen jako
Piirikuntatasolla kaupunki jaetaan yhteen kaupunkipiiriin, yhteen piirikuntatason kaupunkiin ja yhteen piirikuntaan.

## Galleria

Kuva:Suizhou-Qingnian Rd-2 2015.8.10.jpg | Kaupunkimaisemaa Suizhoussa.
Kuva:Worship at the Great Temple of Shennong-Yandi in Suizhou, Hubei.jpg | Shengnong-Yandin suurtemppeli.
Kuva:Bianzhong.jpg | *Bianzhong*, muinaisia kiinalaisia soittokelloja, löytetty Suizhousta.
Kuva:Suizhou Railway Station-1 2015.12.7.jpg | Suizhoun rautatieasema.


## Lähteet

## Aiheesta muualla

* TravelChinaGuide.com: Suizhou Travel Guide
Maastojuoksun Suomen-mestaruuskilpailut 2016

**Maastojuoksun Suomen-mestaruuskilpailut 2016** käytiin 8. toukokuuta Vöyrissä. Kilpailujen järjestäjänä toimi IF VOM.

## Mitalistit

## Lähteet
Falling Stars (Lidia Isacin kappale)

**Falling Stars** () on moldovalaislaulaja Lidia Isacin kappale. Hän voitti sillä *O melodie pentru Europa* -kilpailun, jossa valittiin Moldovan edustaja . Kappaleen ovat säveltäneet ja sanoittaneet Gabriel Alares, Sebastian Lestapier, Ellen Berg ja Leonid Gutkin.

Kappale kilpaili Eurovision laulukilpailun ensimmäisessä semifinaalissa, jossa se sai 33 pistettä, jäi sijalle 17 eikä päässyt finaaliin.

## Lähteet
Jimi Hendrixin diskografia

Tämä on **[[Jimi Hendrix]]in** diskografia.

## Keskeisimmät albumit
*Nimen perässä korkein listasijoitus Britanniassa ja Yhdysvalloissa*

**[[Are You Experienced]]* (1967) 2. Britannia, 5. Yhdysvallat
*** (1967) 5. Britannia, 3. Yhdysvallat
**[[Electric Ladyland]]* 2LP (1968) 5. Britannia, 1. Yhdysvallat
**[[Band of Gypsys]]* (1970) 5. Britannia, 5. Yhdysvallat
**[[First Rays of the New Rising Sun]]* 2LP (äänitetty 1968–1970, julkaistu 1997) 37. Britannia, 49. Yhdysvallat

## Muita julkaisuja

**[[Smash Hits (albumi)|Smash Hits]]* (1969) 5. Britannia, 6. Yhdysvallat
**[[The Cry of Love]]* (1971)
**Isle of Wight* (1971, live)
**Hendrix In The West* (1972, live)
**Crash Landing* (1975)
**Concerts* 2LP (1982)
**[[Jimi Plays Monterey]]* (1986, live)
**Live At Winterland* (1987)
**[[Cornerstones 1967–1970 (albumi)|Cornerstones 1967–1970]]* (1990)
**Stages* (1991, live, 4 levyn kansio) 
**Blues* (1994)
**Voodoo Soup* (1995)
**[[South Saturn Delta]]* (1997)

**Experience Hendrix: The Best Of Jimi Hendrix* (1997)
**BBC Sessions* (1998)
**[[Live at the Fillmore East]]* (1999)
**Woodstock* (1994, live)
**The Albert Hall Experience* (2000, live)
**Woodstock* (2001, live, tupla-CD, koko konsertti)
**Blue Wild Angel* (2002, live)
**Live At Berkeley* (2002)
**The Ultimate Experience* (2002)
**Voodoo Child – The Jimi Hendrix Collection* (2002, tupla-CD)
**Valleys of Neptune* (2010)
**West Coast Seattle Boy* (2010)

## Britanniassa julkaistut singlet
*Nimen perässä korkein listasijoitus*

*1966 joulukuu, "Hey Joe / Stone Free" 6.
*1967 maaliskuu, "Purple Haze / 51st Anniversary" 3.
*1967 toukokuu, "The Wind Cries Mary / Highway Chile" 6.
*1967 elokuu, "Burning Of The Midnight Lamp / The Stars that Play with Laughing Sam's Dice" 18.
*1968 syyskuu, "All Along The Watchtower" / "Long Hot Summer Night" 5.
*1969 heinäkuu, "Crosstown Traffic" / "Gypsy Eyes"
*1969 marraskuu, "Fire" / "Burning Of The Midnight Lamp"
*1969 joulukuu, "Stone Free" / "If 6 was 9"

## Yhdysvalloissa julkaistut singlet
*Nimen perässä korkein listasijoitus*

*1967 kesäkuu, "Hey Joe" / "51st Anniversary"
*1967 elokuu, "Purple Haze" / "The Wind Cries Mary" 65.
*1967 marraskuu, "Foxy Lady" / "Hey Joe"
*1968 syyskuu, "All Along The Watchtower" / "Burning of the Midnight Lamp" 20.
*1968 "Up From The Skies" / "One Rainy Wish"
*1968 marraskuu, "Crosstown Traffic" / "Gypsy Eyes"
*1970 kesäkuu, "Izabella" / "Stepping Stone"
Paisios Athoslainen

**Paisios Athoslainen** (), siviilinimeltään **Arsenios Eznepidis** (25. heinäkuuta 1924 – 12. heinäkuuta 1994) oli ortodoksinen munkki sekä 1900-luvun kuuluisin ortodoksinen hengellinen ohjaaja. Ekumeeninen patriarkaatti kanonisoi hänet pyhien joukkoon 13. tammikuuta 2015. Hänen vuosittaisekseen muistopäiväksi tuli hänen kuolinpäivänsä 12. heinäkuuta.

## Elämä

### Varhainen elämä

Arsenios Eznepidis syntyi Farasan kylässä, nykyisen Turkin Çamlıcassa kreikkalaiseen kymmenlapsiseen perheeseen Prodromos ja Eulogia Eznepidikselle hieman ennen Kreikan ja Turkin väestönvaihtoa. Hänet kastoi pyhien joukkoon luettu pappismunkki Arsenios Kappadokialainen, joka nimesi hänet itsensä mukaan ja ennusti hänelle tulevaisuutta luostarissa. Arsenioksen perhe joutui muuttamaan väestönvaihdon yhteydessä Kónitsaan Epeiroksen alueelle. Arsenios suoritti siellä peruskoulun hyvillä arvosanoilla ja opiskeli puusepän ammatin. Hän osallistui Kreikan sisällissotaan kuningaskunnan puolella radiomiehenä.

### Luostariin

Arsenios kotiutettiin armeijasta vuonna 1950. Tämän jälkeen hän lähti pian Athosvuorelle kilvoittelemaan.

## Kirjallisuutta

### Elämäkerta

* 

### Paisioksen teoksia
* 
* 
* 
* 
* 

## Lähteet

## Aiheesta muualla
* Vanhus Paisios Athosvuorelaisen elämä
* Vanhus Paisios Pyhän Vuoren isien kokemuksessa
A Fragile King

__NOTOC__
**A Fragile King** on brittiläisen death metal -yhtyeen Vallenfyren esikoisalbumi. Se julkaistiin vuonna 2011 levymerkillä Century Media Records.

## Kappaleet
#
#
#
#
#
#
#
#
#
#
#

## Kokoonpano
* Gregor Mackintosh – laulu, kitara, sanoitus, tuottaja
* Adrian Erlandsson – rummut
* Hamish Hamilton Glencross – kitara
* Mully	– kitara
* Scoot – basso

## Arvostelut
* Angry Metal Guy: 
* Imperiumi: 8/10
* Inferno: 
* Kaaoszine: 7/10
* Soundi: 

## Lähteet

## Aiheesta muualla
* 
*
Uudet vaatteet

**Uudet vaatteet** on suomalaisen laulaja-lauluntekijä Elviira Niemisen esikoisalbumi. Nieminen julkaisi albumin 21. helmikuuta 2007 käyttäen Elviira-taiteilijanimeä. Albumi ei sijoittunut Suomen viralliselle albumilistalle.

## Kappaleet
Albumin kaikki kappaleet on säveltänyt ja sanoittanut Elviira Nieminen.

## Arvostelut
* Dome.fi: 
* Nyt: 
* Vertigo: 

## Lähteet
Xianning

**Xianning** (, pinyin: Xiánníng Shì) on prefektuuritason kaupunki Kiinan Hubein maakunnan kaakkoisosassa. Kaupungin pinta-ala on 9&nbsp;749,84 neliökilometriä ja väkiluku 2,46 miljoonaa (vuonna 2010). Kaupungin keskusta sijaitsee linnuntietä noin 85 kilometriä maakunnan pääkaupunki Wuhanista etelään.

Kaupunki rajoittuu pohjoisessa Wuhanin, idässä Huangshin, etelässä Jiujiangin, sekä lännessä Yueyangin ja Jingzhoun prefektuuritason kaupunkeihin.

## Hallinnollinen jako
Piirikuntatasolla kaupunki jaetaan yhteen kaupunkipiiriin, yhteen piirikuntatason kaupunkiin ja neljään piirikuntaan.

## Galleria

Kuva:Stadtrand Xianning.jpg | Kaupunkimaisemaa.
Kuva:Flussufer Xianning.JPG | Puisto Xianningista.
Kuva:Xianning Park.JPG | Puisto Xianningista.
Kuva:Tongshan-County-rice-fields-9882.jpg | Maalaismaisemaa Tongshanin piirikunnasta.


## Lähteet

## Aiheesta muualla

* TravelChinaGuide.com: Xianning Travel Guide
Miehen tie (St. Petersaaren albumi)

**Miehen tie** on rockyhtye St. Petersaaren esikoisalbumi, joka julkaistiin vuonna 1980 levymerkillä Kompass Records.

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 
# 

## Kokoonpano
* Keijo Karvonen – basso
* Markus Fagerudd – piano
* Kari Ilmonen – laulu, akustinen kitara, huuliharppu
* Heimo Riihimäki – laulu, mandoliini, huilu, klarinetti, tinapilli, munniharppu

### Vierailevat muusikot
* Heikki Annala – kontrabasso (Madon Soul)
* Christian Schwindt – rummut (Madon Soul), sadetikku (Haukkani Memed)

## Aiheesta muualla
* discogs.com -sivustolla
* Albumi Fono.fi:in tietokannassa
Samotherium

***Samotherium*** on sukupuuttoon kuollut kirahvieläinsuku. Suku eli Afrikan ja Euraasian tasangoilla myöhäiseltä mioseenilta varhaiselle pleistoseenille 10–5 miljoonaa vuotta sitten.

## Ulkonäkö ja käyttäytyminen

*Samotheriumilla* oli lyhyt kaula ja kaksi ”sarvea” pään päällä. Se kasvoi kolme metriä korkeaksi ja puoli tonnia painavaksi. Sillä oli lehmämäinen kuono, jolla se söi ruohoa puiden lehtien sijaan. Sillä oli laihat jalat kuten nykyiselläkin kirahvilla.

## Lähteet

* Samotherium  Dinosaurs.about.com
Marc’Antonio Ziani

**Marc’Antonio Ziani** (tai **Marco Antonio Ziani**, 1653 Venetsia – 22. tammikuuta 1715 Wien) oli Wienissä asunut italialainen barokkisäveltäjä ja kapellimestari, joka nimitettiin vuonna 1700 varahovikapellimestariksi ja 1712 hovikapellimestariksi Wienin hoviin. Tätä ennen vuosina 1679–1700 Ziani sävelsi pääosin Venetsiaan.

Vuosina 1700–1715 Ziani sävelsi hoviteatterille 20 näyttämöteosta. Häneltä on säilynyt 21 oopperaa, mutta 27 on kadonnut. Oopperoista kantaesitettiin Wienissä *Il Giordano pio* 26. heinäkuuta 1700, *Gli ossequi della notte* 22. heinäkuuta 1701, *Il Temistocle* 9. kesäkuuta 1701, *La fuga dell’invidia* 15. marraskuuta 1701, *Il Romolo* 9. kesäkuuta 1702, *Cajo Popilio* 9. kesäkuuta 1704, *L’Èrcole vincitore dell’invidia* 19. maaliskuuta 1706, *Il Meleagro* 16. elokuuta 1706, *Chilonida* 21. huhtikuuta 1709, *Il Campidoglio ricuperato* 26. heinäkuuta 1709 ja *L’Atenaide* 19. marraskuuta 1714. Ziani sävelsi myös kirkkomusiikkia.

## Lähteet
Barranquillan karnevaali

**Barranquillan karnevaali** on Kolumbian Barranquillassa Karibianmeren rannikolla vuosittain laskiaisviikolla järjestettävä karnevaali. Se on Unescon Aineettoman kulttuuriperinnön luettelossa vuodesta 2008.

Karnevaali kestää viimeiset neljä päivää ennen paaston alkamista. Siihen sisältyy musiikkia ja tansseja eri kulttuureista, sekä alkuperäisiä kolumbialaisia että siirtomaa-ajalla Espanjasta ja Afrikasta tulleita vaikutteita. Musiikin pääinstrumentit ovat rummut ja puhallinsoittimet.

## Lähteet

## Aiheesta muualla

* Carnival of Barranquilla Colombia Travel
* What Is El Carnaval de Barranquilla  Hispanic Culture Online
Rescue

**Rescue** on saksofonisti Clarence Clemonsin johtaman Clarence Clemons and the Red Bank Rockers -yhtyeen albumi vuodelta 1983. 

## Kappaleet

## Kokoonpano
* Clarence Clemons – saksofonit, lyömäsoittimet, taustalaulu
* John ”J.T.” Bowen – laulu
* David Landau – kitarat
* Ralph Shuckett – kosketinsoittimet, taustalaulu
* John Siegler – basso
* Wells Kelly – rummut, taustalaulu

### Vierailevat muusikot
* Sid McGinnis – kitara (kappale 1)
* Bruce Springsteen – kitara (kappale 7), taustalaulu
* Peter Wood – syntetisaattoriohjelmointi
* Lloyd Landesman – syntetisaattoriohjelmointi, taustalaulu
* ”Hollywood” Paul Litteral – trumpetti (kappale 1)
* Bob Funk – pasuuna (kappale 1)
* Arno Hecht – tenorisaksofoni (kappale 1)
* Crispin Cioe – baritonisaksofoni (kappale 1)
* Gary Guzio – trumpetti (kappale 1)
* Jack Bashkow – tenorisaksofoni (kappale 1)
* Ellie Greenwich – taustalaulu
* Jeff Kent – taustalaulu
* Elaine Caswell – taustalaulu
* Desmond Child – taustalaulu
* Ellen Shipley – taustalaulu
* Don Yowell – taustalaulu
* Miriam Valle – taustalaulu
* Maria Vidal – taustalaulu
* Diana Grasselli – taustalaulu
* Maretha Stewart – taustalaulu
* Ken Williams – taustalaulu
* Diane Wilson – taustalaulu
* Albertine Robinson – taustalaulu
* Rory Dodd – taustalaulu
* Eric Troyer – taustalaulu
* John Leffler – taustalaulu
* Tim Holland – taustalaulu

### Tuotanto
* Ralph Shuckett – tuottaja
* William Wittman – pää-äänittäjä ja apulaistuottaja, tuottaja (kappale 4)
* Bruce Springsteen - tuottaja (kappale 7)
* Steve Marcantonio – äänittäjä
* Carol Cafiero – apulaisäänittäjä
* John Agnelio – apulaisäänittäjä
* George Marino – masteroija (Sterling Sound, NY)
* John Berg – design
* Eric Meola – kansikuva

## Lähteet
Adlan Varajev

**Adlаn Abujevitš Vаrаjev** (, 2. tammikuuta 1962 Sadovoje, Tšetšeenien ja inguušien ASNT, Venäjän SFNT – 3. tai 4. toukokuuta 2016 Tšetšenia, Venäjä) oli Neuvostoliittoa edustanut vapaapainija, olympiamitalisti, maailman- ja euroopanmestari.

Vapaapainin 74 kilogramman painoluokassa kilpaillut Varajev voitti vuosina 1986–1988 yhteensä kuusi arvokisamitalia. Hän saavutti olympiahopeaa Soulissa 1988, maailmanmestaruuden Clermont-Ferrandissa 1987 ja MM-hopeaa vuonna 1986 sekä kolme Euroopan mestaruutta. Varajevin kilpakumppaneihin kuului muun muassa suomalainen Pekka Rauhala, jonka hän jätti hopealle vuoden 1988 EM-kilpailuissa.

Varajev oli ensimmäinen olympiamitalin voittanut tšetšeeni. Hän kuoli 3. tai 4. toukokuuta 2016 54 vuoden iässä. Varajev oli halunnut valokuvauttaa itsensä vuoristossa joen vieressä, missä hän liukastui, putosi jokeen ja hukkui. Hänen ruumistaan etsittiin satojen ihmisten voimin.

## Lähteet
* Varaev, Adlan (URS) International Wrestling Database 
* Adlan Varayev Bio, Stats and Results  Olympics at Sports-Reference.com 

### Viitteet
Värähtelijä

__NOTOC__
**Värähtelijä** on suomalaisen black metal ja space rock -yhtye Oranssin Pazuzun neljäs studioalbumi. Se julkaistiin 26. helmikuuta 2016. Albumi debytoi Suomen virallisen listan sijalla 33, ja ylsi vielä seuraavalla listaviikollaan sijalle 25. Kappaleesta ”Lahja” kuvattiin musiikkivideo.

Albumi ylsi Soundin toimittajien ”Vuoden 2016 parhaat kotimaiset levyt top-20” -listan sijalle 13.

## Vastaanotto

Noisen Mikko Nissinen antoi albumille arvosanan 4/5, kehuen albumin kypsyneen hyvin sekä olevan sen yhtyeen ”vittumaisimmalta, painostavimmalta ja toisaalta samalla avarakatseisimmalta kuulostava”. Imperiumi.netin Serpentin mukaan levy "yhdistää ja sulauttaa genrejä toisiinsa välittämättä siitä onko oikein tai väärin tehdä niin". Kaaoszinen Olli Vesasen mukaan albumin olevan staattinen ja hitaasti kehittyvä kokonaisuus, joka jättää hyvällä tavalla pahan olon. Rumban Markus Laakso kuvaili kokonaisuutta bileillan soundtrackiksi, josta ei taustamusiikiksi tai hittikimaraksi ole. Soundin Pekka Laine kuvailia albumia okkultistiseksi ja kuuntelukokemusta riitinomaiseksi.

## Kappaleet
Kaikki kappaleet sanoittanut Ontto.

#
#
#
#
#
#
#

## Kokoonpano

### Yhtye
* Jun-His – laulu, kitara
* Moit – kitara, syntetisaattori
* Ontto – basso, syntetisaattori
* Korjak – rummut
* EviL – syntetisaattori, efektit, urut, laulu

### Vierailevat muusikot
* Ville Syrjäläinen – vibrafoni (kappaleet 2 ja 4)
* Minna Sihvonen – laulu (kappaleet 5 ja 6)
* Sini Pajunen – laulu (kappale 5)
* Velgor Voidberg – laulu (kappale 4)

### Tuotanto
* Samuli Huttunen – grafiikka, layout, elektroniikka (kappale 7)
* Roosa-Maria Lohiniva – avustava äänittäjä (Mankku Studio)
* Nikos Giagoudakis – management
* Jaakko Viitalähde – masteroija
* Andrea Petrovičová – valokuvat
* Tom Brooke – äänittäjä
* Julius Mauranen – äänittäjä, miksaaja

## Lähteet

## Aiheesta muualla
* 
*
Coz I Luv You

**Coz I Luv You** on brittiläisen Slade-yhtyeen esittämä kappale vuodelta 1971. Noddy Holderin ja Jim Lean kirjoittama singleraita muodostui Sladen ensimmäiseksi Britanniassa listaykköseksi nousseeksi kappaleeksi. Se on musiikillisesti hieman pop-tyylinen.

## Työstö

”Coz I Luv You” oli Noddy Holderin ja Jim Lean ensimmäinen sellainen kappale, jonka he tekivät tositarkoituksella laulunkirjoitus mielessään. Se sai alkunsa riffistä, joka heillä oli ollut jo pidemmän aikaa. Sitä oltiin soitettu ennen keikkoja pukuhuoneessa Jim Lean viulun virittämisen helpottamiseksi. Riffin päälle Holder ja Lea lisäsivät sointukulun. He soittivat kitaroita Holderin laulaessa melodiaa. Kappale edistyi yllättävän hyvin ja inspiraation vallassa Holder kirjoitti sanoituksen. ”Because I Love You” -niminen kappale oli käytännössä valmis noin 20 minuutissa.

Slade ei tehnyt tuolloin demoja, joten Holder ja Lea esittivät kappaleen  tuottaja Chas Chandlerille kitaroilla tämän toimistossa. Chandler oli vakuuttunut kuulemastaan ja uskoi yhtyeen saavuttavan kappaleella ensimmäisen ykköshittinsä.

Studiossa Jim Lea soitti kappaleeseen viulua saadakseen siihen lisäväriä. Yhtye ei pitänyt kappaletta ja sen nimeä tarpeeksi Sladen tyylisenä, joten se ehdotti tuottaja Chandlerille, että siihen lisättäisin edellissingle ”Get Down and Get with Itin” tapaan taputuksia ja tömistyksiä. Holder vaihtoi vielä kappaleen nimen muotoon ”Coz I Luv You”, joka kuvasti foneettisesti kirjoitettuna enemmän puhekieltä, eikä näyttänyt kirjoitettuna liian siloitellulta.

## Julkaisu ja vastaanotto

Single ilmestyi 8. lokakuuta 1971. ”Coz I Luv You” nousi Britannian listaykköseksi kolmen viikon ajaksi, minkä lisäksi se nousi kärkeen myös Irlannissa sekä top 10:een Alankomaissa, Belgiassa ja Länsi-Saksassa. Menestyksen myötä Holder ja Lea ryhtyivät Sladen pääasialliseksi laulunkirjoituspariksi. Kappaleen suosio toi mukanaan enemmän keikkoja, radio- ja tv-esiintymisiä, haastatteluja ja lehtiartikkeleja. Monet teini-ikäisille suunnatut lehdet kiinnostuivat yhtyeestä, ja fanipohjaansa laajentaakseen Slade luopui lopullisesti aiemmasta skinhead-imagostaan.

Singlen b-puolella julkaistiin ”My Life Is Natural”, joka on tyylillisesti aggressiivista rockia. Sitä on verrattu yhtyeen edellisen *[[Play It Loud]]* -albumin musiikkiin.

### Listasijoitukset

## Muut versiot

Kappaleesta ovat tehneet cover-version muun muassa James Blunt ja Böhse Onkelz. Lisäksi rap-artisti Evidence käytti samplea kappaleessaan ”Things You Do”. Arto Sotavalta levytti kappaleesta vuonna 1972 suomenkielisen version ”En syytä nää”, jonka sanoitus oli hänen itse kääntämä. Pate Mustajärvi julkaisi niin ikään itse kääntämänsä versionsa, ”Painilaulu”, vuonna 1995 albumilla *[[Ikurin turbiini]]*.

## Lähteet
Patrick Russell

**Patrick Russell** voi tarkoittaa seuraavia henkilöitä:

*Patrick Russel, ranskalainen alppihiihtäjä
*Patrick Russell, skotlantilainen herpetologi
*Patrick Russell, tanskalainen jääkiekkoilija
*Patrick Russell, Dublinin arkkipiispa 1682–1693
Tobias Ludvigsson

**Tobias Ludvigsson** (s. 22. helmikuuta 1991 Jonsbo, Jönköpingin lääni) on ruotsalainen maantiepyöräilijä. Hän aloitti ammattilaisuransa Argos/Giant-Shimano / Team Giant-Alpecin -tallissa 2012–2016, edusti vuosina 2017–2022 FDJ/Groupama-FDJ-joukkuetta ja viimeisinä ammattilaisvuosinaan 2023–2024 Q36.5 Pro Cycling Team -tallia. Hän on kilpaillut myös maastopyöräilyssä.

Ludvigsson johti Italian ympäriajossa 2016 nuorten kilpailua etappien 1–3 jälkeen.

## Saavutuksia

Lähteet: Pro Cycling Statsa, Cycling Archives
### Maastopyöräily
;2008
:Maastoajon ja aika-ajon junioreiden Ruotsin-mestaruus
:Joukkueviestin miesten Ruotsin-mestaruus

### Maantiepyöräily
;2008
:Aika-ajon junioreiden Ruotsin-mestaruus
;2009
:Aika-ajon junioreiden Ruotsin-mestaruus
:MM-kilpailut, junioreiden maantieajossa kahdeksas
;2011
:Tour de Normandie, prologin voitto
:Thüringen-Rundfahrt (alle 23-v. kilpailu), 4. etapin voitto
;2012
:Tour of Hainan, kokonaiskilpailussa kolmas
;2013
:Driedaagse van West-Vlaanderen, kokonaiskilpailussa toinen, nuorten kilpailun voitto
:Circuit de la Sarthe, kokonaiskilpailussa kolmas, nuorten kilpailun voitto
;2014
:Etoile de Bessèges, kokonaiskilpailun ja 5. etapin (aika-ajo) voitto
;2016
:Espanjan ympäriajo, 19. etapilla (aika-ajo) kolmas
;2017
:Aika-ajon Ruotsin-mestaruus
;2018
:Aika-ajon Ruotsin-mestaruus
;2019
:Etoile de Bessèges, kokonaiskilpailussa toinen
:Aika-ajon Ruotsin-mestaruus

## Lähteet

## Aiheesta muualla
* Virallinen sivusto
Look Wot You Dun

**Look Wot You Dun** on brittiläisen Slade-yhtyeen singlenä julkaistu kappale vuodelta 1972. Sen kirjoittivat Noddy Holder, Jim Lea ja Don Powell. Kappale ylsi Britannian listan neljänneksi.

Slade kuvasi myöhemmin kappaletta pienimuotoiseksi välityöksi, joka sävellettiin nopeasti pianolla. Yhtyeen mielestä se oli pop-kappale eikä edustanut Sladen todellista linjaa. Musiikillisesti ”Look Wot You Dun” muistuttaa yhtyeen edellistä ”Coz I Luv You” -hittiä, sillä se omaa esimerkiksi samankaltaisen sointurakenteen. Jim Lea on myöhemmin kertonut sisällyttäneensä kappaleeseen tiedostamattaan The Beatles- ja John Lennon -vaikutteita. Ensisijaisesti yhtyeen basistina toiminut Lea soittaa kappaleessa pianoa.

B-puolen kappale ”Candidate” on itse A-puolta raskaampi esitys. Sen kirjoittivat yhteistyössä Jim Lea ja Don Powell.

## Julkaisu ja vastaanotto

Single ilmestyi 28. tammikuuta 1972. ”Look Wot You Dun” nousi Britannian singlelistalla sijalle 4 ja säilyi listalla kaikkiaan 10 viikkoa. Alankomaissa kappale ylsi listakakkoseksi ja Irlannissa kuudenneksi.

### Listasijoitukset

## Muut versiot
Markku Aro levytti kappaleesta suomenkielisen version ”Täyttä totta”, joka julkaistiin tämän albumilla *[[Oo – mikä nainen]]* vuonna 1972. Sanoituksen kirjoitti Vexi Salmi. Ruotsalainen tyttöyhtye NQB julkaisi oman coverinsa *Two Sides of the NQB* -albumilleen niin ikään vuonna 1972.

## Lähteet
Meksikon taide

**Meksikon taide** on nykyisen Meksikon alueella vuosisatojen aikana tehtyä taidetta.

Olmeekit olivat taitavia kivenkäsittelijöitä ja rakensivat suuria monumentteja. Parhaiten heidät tunnetaan valtavista kivipääveistoksista sekä luolamaalauksista.

Asteekkien freskoista saa kuvan heidän kosmologiastaan ja yhteiskunnallisesta elämästään.

Siirtomaa-aikana, 1800-luvun lopulla vaikuttaneen uusklassisen koulukunnan töissä on selvä eurooppalainen tuntuma. 

Meksikon vallankumouksen myötä tuli tarve kehittää aidosti meksikolainen identiteetti paikallisen perinteen pohjalta. Presidentti Álvaro Obregónin valtakaudella 1920–1924 valtio tilasi joukon seinämaalauksia. Diego Rivera johti joukkoa, joka perusti syndikaatin ja julisti maalaustelineillä tehtävät taulut eurooppalaiseksi elitistiseksi rappioksi ja suosi julkista taidetta sen kaikissa muodoista. Liikkeen jäseniä kutsuttiin muraalimaalauksen eli seinämaalauksen mukaan muralisteiksi. Johtaviin muralisteihin kuuluivat Riveiran lisäksi David Alfaro Siqueiros ja  José Clemente Orozco. Yksi Riveiran varhaisimmista seinämaalauksista on kulttuuriministeriön sisäpihalla. Se kattaa kaksi korttelia kolmen kerroksen korkeudelta, koostuu 124&nbsp;freskosta ja sen tekemiseen meni neljä vuotta. Maalausten aiheena ovat tanssivat tehuanat.

Riveiran vaimosta Frida Kahlosta tuli miestäänkin kuuluisampi.

Muralistien palvomaa kansallista perinnettä, maisemia ja alkuperäiskansojen edustajien muotokuvia vastaan nousi 1900-luvun loppupuoliskolla liike, jota kutsuttiin Murroksen sukupolveksi – *Generacion de la ruptura*. Sille tunnusomaisia olivat Manuel Felguerezin, Rufino Tamayon ja Luis Nishisawan abstraktit maalaukset.

## Lähteet

## Aiheesta muualla
Trisquel

**Trisquel** (virallisesti **Trisquel GNU/Linux-Libre**) on tietokoneen käyttöjärjestelmä, joka perustuu Ubuntuun. Projektin tavoitteena on käyttää vain vapaita ohjelmia, joista ei-vapaa koodi ja suljetut laiteohjelmistot on poistettu, ja jossa on Ubuntusta muokattu binäärimoduulivapaa ydin. Trisquelin kehitystyötä tuetaan käyttäjien lahjoituksilla.Projektin tunnus on kelttiläinen symboli  triskelion. Trisquel on mainittu Free Software Foundationin sivuilla jakeluna, joka sisältää vain vapaita ohjelmistoja. Richard Stallman käyttää Trisquelia henkilökohtaisessa tietokoneessaan (Lenovo Thinkpad X200), jossa on myös vapaa BIOS-ohjelmisto Libreboot.

## Historia
Trisquel GNU/Linux alkoi perustajansa Rubén Rodrí­guez Pérezin yliopistoprojektina 2004. Trisquel 1.0 julkaistiin 2005. 

### Versiot
* 11.0 (Aramo) (maaliskuu 2023)
* 10.0 (Nabia) (helmikuu 2022) (versiossa 10.0 poistui tuki x86 laitteille ja ohjelmistoille)
* 9.0 (Etiona) (lokakuu 2020)
* 8.0 (Flidas) (huhtikuu 2018)
* 7.0 (Belenos) (marraskuu 2014)
* 6.0 (Toutatis) (maaliskuu 2013)
* 5.5 (Brigantia) (huhtikuu 2012)
* 5.0 (Dagda) (syyskuu 2011)
* 4.5 (Slaine) (toukokuu 2011)
* 4.0 LTS (Taranis) (syyskuu 2010)
* 2.0 Robur, ensimmäinen Ubuntuun perustunut versio (heinäkuu 2008)

## Katso myös
* gNewSense
* GNU

## Lähteet

## Aiheesta muualla
* Trisquel GNU/Linuxin viralliset sivut
* Trisquel Distrowatchin sivuilla
Lasten hautausmaa (EP)

**Lasten hautausmaa** on samannimisen yhtyeen EP-levy, joka ilmestyi 12. joulukuuta 2014 levymerkillä Svart Records. Albumi julkaistiin 10" vinyylillä, ja siitä on otettu neljä eriväristä painosta.

## Kappaleet
Kappaleet kirjoittaneet Kristiina Vaara ja Tuomo Mannonen. "Lasten Hautausmaa" -kappaleen alkuperäinen esittäjä on Aapeli Kissala ja Antipatia.

#
#
#
#
#

## Kokoonpano
* Kristiina Vaara – laulu
* Tuomo Mannonen – laulu, kitara
* Antti Takalo – basso
* Sami Laukkarinen – kongat
* Mikko Kärkkäinen – rummut

### Tuotanto
* Kristiina Vaara – äänittäjä, miksaaja
* Tuomo Mannonen – äänittäjä, miksaaja

## Arvostelut
* *[[Rumba (lehti)|Rumba]]*: 

## Lähteet

## Aiheesta muualla
* Bandcamp.
* Discogs.
* Vanhatalo, Kimmo: Haastattelussa Lasten hautausmaa: ”Miten niin meidän musiikkimme on synkkää?” *Rumba* 2/2015.
Lasten hautausmaa (albumi)

__NOTOC__
**Lasten hautausmaa** on samannimisen yhtyeen esikoisalbumi, joka julkaistiin 12. kesäkuuta 2015. Siitä painettiin kaksi eriväristä vinyyliversiota sekä 2CD-painos, jonka toisena levynä on yhtyeen joulukuussa 2014 julkaisema *[[Lasten hautausmaa (EP)|Lasten hautausmaa]]* -EP-levy.

Albumi ylsi ensimmäisellä listaviikollaan Suomen virallisen listan sijalle 18, minkä jälkeen se putosi listalta mutta nousi taas kahden kuukauden päästä sijalle 5. Albumi vietti listalla yhteensä 5 viikkoa.

## Vastaanotto

*[[Kaaoszine]]n* Ville Kangasniemi antoi albumille arvosanan 8/10, kuvaillen sitä synkän retroilun parhaimmistoksi. *[[Keskisuomalainen|Keskisuomalaisen]]* Markus Mattlar kehui albumia kaikessa synkkyydessään virkistäväksi ja sopivan eleettömäksi. *[[Mesta.net]]in* J. A. Kaunisto mielsi albumin helpommin lähestyttäväksi ja monipuolisemmaksi kuin puolen vuoden takaisen EP:n.

## Kappaleet
Kaikki kappaleet säv. ja san. Kristiina Vaara ja Tuomo Mannonen, ellei toisin mainittu.

#
#
#
#
#
#
#
#

## Kokoonpano
* Kristiina Vaara – laulu
* Tuomo Mannonen – laulu, kitara
* Touko Arhosalo – kitara
* Jussi Järvinen – basso
* Mikko Kärkkäinen – rummut

### Tuotanto
* Mikko Kärkkäinen – äänittäjä
* Tuomo Mannonen – äänittäjä
* J-J Nippala – miksaaja
* Jack Control – masteroija

## Lähteet

## Aiheesta muualla
* ''Lasten hautausmaa'' Bandcamp.comissa
* ''Lasten hautausmaa'' Discogs.comissa
Splinters

__NOTOC__
**Splinters** on brittiläisen death metal -yhtyeen Vallenfyren toinen varsinainen studioalbumi. Se julkaistiin vuonna 2014 levymerkillä Century Media Recordsin.

## Kappaleet
#
#
#
#
#
#
#
#
#
#
#

Kappaleesta *Splinters* tehtiin myös musiikkivideo.

## Kokoonpano
* Gregor Mackintosh – laulu, kitara
* Adrian Erlandsson – rummut
* Hamish Hamilton Glencross – kitara
* Scoot – bassokitara

## Arviot
* Angry Metal Guy: 
* Blabbermouth: 
* Kaaoszine: 7/10
* Soundi: 

## Lähteet

## Aiheesta muualla
* 
*
Navigator (vene)

**Navigator** on uusiseelantilaisen John Welsfordin suunnittelema purjejolla, joka on suunnattu aloitteleville itserakentajille, ja jota arvostetaan veneenä sen monipuolisuuden ja merikelpoisuuden takia. Sen voi rakennetaan puuvanerista, ja takilavaihtoehtoja on useita, joista kolmipurjeinen kahvelijoolitakila on suosituin erityisesti sen retkipurjehdukseen sopivuuden takia. Sluuppitakila ja yksinkertainen loggerttitakila puolestaan ovat suorituskykyisimmät vahtoehdot. Welsfordin mukaan vene soveltuu neljän aikuisen ja kahden lapsen purjehdittavaksi, mutta myös yksinpurjehdukseen.

Kaatuessaan Navigator ei käänny ylösalaisin ja on muutoinkin suhteellisen vakaa vene. Sen oikaiseminen on helppoa, ja oikaisun jälkeen veden määrä istuinkaukalossa on melko vähäinen. Lisäksi kahvelijoolitakila mahdollistaa purjehtimisen pelkällä fokalla ja mesaanipurjeella, mikä on vaihtoehto reivaamiselle. Toisaalta mesaanipurje tarjoaa helpon tavan veneen makuuttamiseen piissä esimerkiksi reivaamisen aikana.  

Welsfordin suunnittelemista veneistä Navigator on tähän mennessä suosituin; sen piirustuksia on myyty jo yli 700 kappaletta. Niiden pohjalta on rakennettu yhteensä yli 300 venettä Uuden-Seelannin lisäksi muun muassa Australiassa, Yhdysvalloissa ja monissa Euroopan maissa, Suomi mukaan lukien. 

## Lähteet

## Aiheesta muualla
* Navigator - John Welsford Small Craft Design - Virallinen sivu
* navigator - Video Navigatorilla purjehtimisesta
* Welsford Navigator capsize and recovery - Video kaatumisesta ja oikaisemisesta
* Building diary for Yuko and Grace - Kuvia Barrett Faneufin kahden Navigator-veneen rakennusprojektista
Seventh Swamphony

__NOTOC__
**Seventh Swamphony** on suomalaisen melodisen death metalin yhtye Kalmahin seitsemäs studioalbumi. Se julkaistiin 14. kesäkuuta levymerkillä Spinefarm Records.

Albumi debytoi Suomen virallisen listan sijalla 15.

## Vastaanotto
Soundin Eero Kettunen antoi albumille neljä tähteä viidestä, kehuen albumia epätyypillisen ehjäksi kokonaisuudeksi. Kaaoszinen Lassi Hinttala antoi albumille kuusi pistettä kymmenestä, sanoen albumin olevan yhtyeen mielikuvituksettomin sekä sisältävän täytemateriaalia, vaikka albumi ei varsinaisesti olekaan huono. Myös Imperiumin arviossa albumia pidetään lievänä pettymyksenä mutta annetaan sille kuitenkin kokonaisarvioksi ”hyvä”.

## Kappaleet
Kaikki kappaleet sanoittanut Pekka Kokko.

#
#
#
#
#
#
#
#

## Kokoonpano

### Yhtye
* Pekka Kokko – laulu, kitara
* Antti Kokko – kitara
* Timo Lehtinen – basso
* Janne Kusmin – rummut
* Veli-Matti Kananen – kosketinsoitin

### Tuotanto
* Ahti Kortelainen – äänittäjä
* Jens Bogren – miksaaja, masteroija
* Juuso Laatio – valokuvat
* Juha Vuorma – kansikuva
* Janne Peltonen – layout

## Arvostelut
* Angry Metal Guy: 
* Exclaim!: 9/10
* Imperiumi.net: 
* Kaaoszine: 6/10
* Soundi: 

## Lähteet

## Aiheesta muualla
* 
* ''Seventh Swamphony'' discogs.com -sivustolla
Navigator (täsmennyssivu)

**Navigator** tarkoittaa seuraavia:

*Navigator, suomalainen merenkulun ja merialojen ammattilehti.
*Navigator, John Welsfordin suunnittelema purjejolla.
*S/S Navigator, suomalainen vuonna 1905 rakennettu Suomen-Etelä-Amerikan linjan rahtihöyrylaiva, joka upposi 1935
*S/S Navigator, suomalainen vuonna 1921 rakennettu Suomen-Etelä-Amerikan linjan rahtihöyrylaiva
*Navigator, suomalainen vuonna 1866 Pietarsaaressa rakennettu parkkilaiva, joka ajoi karille 1893
Varpunen (lastenlehti)

**Varpunen** oli Helsingissä vuosina 1860–1861 ilmestynyt lastenlehti.

Rietrikki Polénin toimittama *Varpunen, Sanaisia Suomen lapsille* oli kristillishenkinen siveellis-valistava lehti, jonka tehtävänä oli jakaa lapsille tietoja ja taitoja. Sen sisältöön kuuluivat myös sadut, sananlaskut, arvoitukset ja laulut. Aikansa muihin suomenkielisiin lastenlehtiin verrattuna *Varpunen* oli poikkeuksellisen runsaasti kuvitettu. Kahdesti kuukaudessa ilmestynyt lehti sai ensimmäisenä vuotenaan 478,5 tilausta, mutta lakkasi ilmeisesti kannattamattomana jo toisen vuosikerran jälkeen.

## Lähteet

## Aiheesta muualla
* ''Varpunen'' digitoituna kansalliskirjastossa
Trollsländan

**Trollsländan** (”Sudenkorento”) oli Helsingissä vuosina 1867–1873 ilmestynyt ruotsinkielinen lastenlehti.

Theodor Sederholmin julkaisema *Trollsländan* oli varsinkin alkuvaiheessaan *[[Eos (1854–1866)|Eoksen]]* kaltainen lennokas ja uudenaikainen lastenlehti, joka sisälsi satuja, tarinoita luonnosta ja eläimistä, runoja, arvoituksia ja tehtäviä. Sen tärkein avustaja oli Zachris Topelius, joka oli toiminut myös *Eoksen* tukipylväänä. Kerran viikossa oktaaviokokoisena ilmestyneen lehden ensimmäisten vuosien painos liikkui 600–700 kappaleen vaiheilla. Sederholmin laiminlyötyä lehtensä sen levikki alkoi laskea ja lopulta myös Topelius menetti kiinnostuksensa. Ongelmista suurin lienee ollut kuvituksen vähäisyys.

## Lähteet

## Aiheesta muualla
* ''Trollsländan'' digitoituna kansalliskirjastossa